作者：刘辰翁
词牌/韵律：金缕曲・贺新郎

paragraphs: 秋老寒香圃。
自春来、桔槔闲了，去天尺五。
陌上踏歌来何暮，收得黄云如土。
但稽首、福星初度。
不是使君人间佛，甚今朝、欲雨今朝雨。
持寿酒，为公舞。
虎头画手谁甚许。
写天人、方瞳红颊，共宾笑语。
卫戟连营三千士，簇簇满城箫鼓。
早恐是、留公不住。
飞去翩翩嫌白鹭，算来年、稀姓多登府。
祝千岁，奉明主。